‘Toorverf’ vir reëntyd omskep strate in kunstoneleFoto: portfolios.saic.edu ŉ Groep kunstenaars in Suid-Korea het besluit om spatsels kleur in die hoofstad, Seoel, se strate aan te bring met projek Monsoon, vir wanneer dit weke aaneen reën. Die kreatiewe klomp het verskeie strate met hidrochromatiese verf versier – ŉ soort materiaal wat net sigbaar is wanneer dit in aanraking met water kom. Pragtige kunstonele is op hoofstrate geverf en maak dié stad se inwoners amper opgewonde oor die reënseisoen.